राष्ट्रपति जी ने मार्च 2013 की अपनी बांग्लादेश यात्रा का मधुर-स्मरण किया। उन्होंने कहा कि दोनों देशों को सहयोग के सभी क्षेत्रों में मौजूदा गति को बनाए रखते हुए इसे और तेज करना होगा। राष्ट्रपति ने कहा कि भारत और बांग्लादेश ने दोनों देशों के सांसदों के बीच सहयोग को सुदृढ़ करने के लिए संसदीय मैत्री समूहों का गठन किया है। आदान-प्रदान के माध्यम से अधिक संपर्क को बढ़ावा देने के लिए कार्यक्रम शुरू करने की जरूरत है। इन दो संसदों के बीच लगातार आदान-प्रदानों से दोनों देशों के बीच जीवंत तथा ऊर्जाशील रिश्तों में और अधिक उपयोगी आयाम जुड़ेगा।